சாதி உருவானதற்குக் காரணமாக அகமண முறை பற்றிய அம்பேத்கரின் கருத்துகள் தொடர்பாகச் சில கேள்விகள் எழுகின்றன. பூசகர் சாதி தன்னை பிற சமூகங்களிடமிருந்து பிரித்து தனித்து வைத்துக்கொண்டது. அதற்கு அக மண முறையைப் பின்பற்றியது. அது உடன் கட்டை, விதவை நடமாட்ட முடக்கம், உபரி ஆண்களுக்கு துறவு ஆகியவற்றைப் பரிந்துரைத்ததன் மூலம் உபரி ஆண்கள், உபரி பெண்களால் வரும் பிரச்னையைத் தீர்த்துக்கொண்டது என்கிறார்.